ועדת החינוך, התרבות והספורט, כנסת 16, פרוטוקול מספר 534, 2006-03-12 11:30

אברהם פורז: כמה משלמת העירייה עבור כל עיקור?

ניקול מדיוני: אני הפכתי עולמות כדי להגיע למחירים הכי זולים.

ניקול מדיוני: עיקור של חתול עולה 100 שקלים לעירייה.

ניקול מדיוני: היה לנו מזל, כי אנחנו קיבלנו תמיכה מהעירייה.

ניקול מדיוני: דאגנו למחיר עלות כמה שיותר נמוך.

ניקול מדיוני: עד חודש דצמבר 2004 עיקור חתול עלה 108 שקלים לעיריית הרצליה.

ניקול מדיוני: 98% מהחתולים הגיעו לבית החולים הוטרינרי של אבן יהודה, שם עיקור עולה 100 שקלים.

ניקול מדיוני: הם מעסיקים לוכדת, שהעירייה משלמת לה 120 שקלים לפעולת לכידה, כאשר מדובר בחתול אחד או ב-30 חתולים.

ניקול מדיוני: כדי לחסוך בהוצאות, מייסדי העמותה קנו מלכודות וכלובים.

ניקול מדיוני: הוטרינרים שהיו מעונינים לתת יד לכך, כי רצינו שחתולים יגיעו לרופאים בהרצליה שיהיו מוכנים לקבל רק 100 שקלים, קנו גם הם מלכודות.

ניקול מדיוני: בזכות זה אנחנו שלחנו הרבה חתולים.

ניקול מדיוני: אני ומתנדבים אחרים לכדנו חתולים, ובעיקר עודדנו לכידה עצמית.

ניקול מדיוני: חתול שמגיע ללא לוכד, לא עולה כסף.

ניקול מדיוני: כך, עד נובמבר עיקור חתול עלה מעל 100 שקלים.

ניקול מדיוני: הגענו למצב שהגיעו אלינו כל כך הרבה פניות, ואבן יהודה לא הספיק לטפל בכולן.

ניקול מדיוני: היינו חייבים לפנות ללוכדים פרטיים, וזה הקפיץ את העלות ל-120 שקלים לחתול.

ניקול מדיוני: עד חודש דצמבר, בו הצלחנו להשיג לוכד מקצועי, העלות היתה 150 שקלים.

ניקול מדיוני: בזמן בו התחלנו להעסיק לוכדים מקצועיים, הגענו למספר של 217 חתולים.

ניקול מדיוני: היום אנחנו מגיעים למצב בו כמעט כל החתולים יהיו מעוקרים.

ניקול מדיוני: מהרגע שבו העסקנו לוכדים מקצועיים, הגענו לשיא של 307 חתולים מעוקרים בחודש ינואר.

ניקול מדיוני: אם לא היינו תופסים את החתולות, אותה חתולה שעלתה לעירייה 120 שקלים היתה עולה לעירייה פי 5 כי היא היתה ממליטה בינתיים.

ניקול מדיוני: בפברואר זה ירד ל-160 חתולים ועכשיו אנחנו מדברים על 40 חתולים.

ניקול מדיוני: אם המגמה של הירידה ממשיכה, זה אומר שאנחנו מתקרבים להצלחה.

אברהם פורז: אני רוצה לסכם את ישיבת הוועדה.

אברהם פורז: אני רוצה לומר מילה לאנשי ראשון לציון.

אברהם פורז: נדמה לי, כי החוק שלכם יהיה חוק לא מעשי.

אברהם פורז: אנשים לא יפנו לקבל היתרים ואתם תצטרכו העמיד לדין.

אברהם פורז: אני הייתי קובע, איפה כן ואיפה לא להאכיל חתולים.

אברהם פורז: למשל, אפשר לקבוע שלא מאכילים חתולים בחדרי מדרגות, איי תנועה או גנים ציבוריים.

אברהם פורז: תודה רבה, הישיבה נעולה.